open-index/open-wikipedia-markdown huggingface dataset:
Brooke Adamsová (herečka)

**Brooke Adamsová** (; * 8. február 1949, New York, New York) je americká herečka. Pochádza z hereckej rodiny a už ako dieťa vystupovala v letnom divadle, ktoré viedol jej otec. Herectvo študovala u Lee Strasberga a venovala sa baletu. Začínala v divadle na Broadwayi, neskôr účinkovala v televíznych seriáloch a v televíznych filmoch a v roku 1974 debutovala v dlhometrážnom hranom filme.

## Vybraná filmografia
* 1974 – *[[Veľký Gatsby (film z roku 1974)|Veľký Gatsby]]*
* 1977 – *[[Shock Waves]]* (*Nárazy vĺn*)
* 1978
** *[[Nebeské dni]]*
** *[[Invasion of the Body Snatchers (film z roku 1978)|Invasion of the Body Snatchers]]* („Invázia zlodejov tiel“)
* 1979
** *[[A Man, a Woman and a Bank]]* (*Muž, žena a banka*)
** *[[Cuba (film z roku 1979)|Cuba]]* (*Kuba*)
* 1980 – *[[Tell Me a Riddle]]* (*Povedz mi hádanku*)
* 1982 – *[[Utilities]]* (*Prospech*)
* 1983 – *[[Mŕtva zóna (film z roku 1983)|Mŕtva zóna]]*
* 1984 – *[[Almost You]]* (*Skoro ty*)
* 1985
** *[[Key Exchange]]* (*Výmena kľúča*)
** *[[The Stuff]]* (*Materiál*)
* 1987 – *[[Muž pod paľbou]]*
* 1991 – *[[Raz sa vrátia]]*

## Referencie

## Externé odkazy
* 
* 

Kategória:Osobnosti z New Yorku
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Absolventi Dalton School
Mŕtva zóna

***Mŕtva zóna*** môže byť:
* román amerického spisovateľa Stephena Kinga z roku 1979 (angl. *The Dead Zone*), pozri Mŕtva zóna
* film:
** americký hororový triler režiséra Davida Cronenberga z roku 1983 (angl. *The Dead Zone*), filmová adaptácia románu *Mŕtva zóna* (1979), pozri ''Mŕtva zóna'' (film z roku 1983)
** americko-kanadský triler režiséra Roberta Liebermana z roku 2002 (angl. *The Dead Zone*), pozri ''Mŕtva zóna'' (film z roku 2002)
** americký televízna historická dráma režisérky Euzhan Palcyovej z roku 2001 (angl. *The Killing Yard*), pozri ''Mŕtva zóna'' (televízny film)

## Referencie
Tambov

**Tambov** () je mesto v Rusku, administratívne, ekonomické a kultúrne centrum Tambovskej oblasti. Mesto regionálneho významu. Nachádza sa v centrálnej časti Ocko-Donskej nížiny, na rieke Cna (prítok Volgy), 460 km juhovýchodne od Moskvy. Je tiež významnou železničnou križovatkou do Mičurinska (smerom na Moskvu), do Saratova a do Kamyšinu. Má približne 287 407 obyvateľov (2022).

Mesto bolo pôvodne založené roku 1636 ako pevnosť na ochranu Moskovského kniežatstva pred útokmi Tatárov. V roku 1779 sa stalo sídlom samostatnej gubernie. Mesto je centrom jednej z tradičných ruských poľnohospodárskych oblastí. Odohralo sa tu viacero roľníckych povstaní (proti cárovi aj proti boľševikom). Vidiek Tambovskej oblasti silne zasiahol hladomor v 30. rokoch 20. storočia, ktorý bol dôsledkom sovietskej kolektivizácie poľnohospodárstva. Za sovietskej éry sa v meste rozvíjal strojársky, potravinársky a chemický priemysel. Počas druhej svetovej vojny v meste prebiehal výcvik československých tankistov.

V meste sídlia dve univerzity, Tambovská Dzeržavinova štátna univerzita a Tambovská štátna technická univerzita a tiež dve vojenské vysoké školy. Tambovská galéria obsahuje rozsiahlu zbierku malieb ruských a západoeurópskych umelcov. V Tambove sa nachádza najstaršie ruské činoherné divadlo.

## Referencie

## Iné projekty

## Zdroj

Kategória:Mestá v Rusku
Bistro

**Bistro** môže byť:
* reštauračný podnik na rýchle občerstvenie
* album Petra Lipu, pozri Bistro (album Petra Lipu)
* americký film režiséra Barryho Levinsona z roku 1982 s pôvodným názvom *Diner*, pozri Bistro (film)

## Referencie
Bistro (album Petra Lipu)

***Bistro*** je názov siedmeho sólového štúdiového albumu slovenského speváka Petra Lipu. Tento album v roku 2000 vydalo hudobné vydavateľstvo Ariola.

## Zoznam skladieb

## Výroba albumu
;Peter Lipa & Band
* Peter Lipa – spev
* Dušan Húščava – klarinet, saxofón, vokály
* Juraj Lehotský – trúbka, vokály
* František Karnok – trombón, vokály
* Pavol Bodnár – klávespvé nástroje, klavír
* Andrej Šebo – basová gitara
* Cyril Zeleňák – bicie nástroje
;Produkcia
* Marta Földešová – výkonný producent
* Ľuboš Války – nahrávanie, mixovanie
* Ivan Minárik – mastering
* Ján Lorinc – fotografie
* Marek Ormandík – dizajn

## Referencie

Kategória:Albumy Petra Lipu
Kategória:Hudobné albumy z 2000
TTV

**TTV** môže byť:
* TechTV
* Tallinna TV
* *TTV*, druhá skladba na albume *[[Fahrenheit Fair Enough]]* z roku 2001 od Telefon Tel Aviv
* T.TV
T.TV

**T.TV** bol luxemburský satelitný, káblový, internetový a mobilný televízny kanál. Bola spustená 2. februára 2002 ako konkurent *de facto* celoštátnej vysielacej spoločnosti RTL Télé Lëtzebuerg. Kanál bol dcérskou spoločnosťou švédskej telekomunikačnej spoločnosti Tele 2, ktorá bola v tom čase druhou najväčšou mobilnou spoločnosťou v Luxembursku, Tango, od ktorej pochádza aj názov.

TTV prestala vysielať v roku 2007.

## Externé odkazy

* Webová stránka Tango TV
Kategória:Televízne stanice
Košariská (vrch v Nízkych Tatrách)

**Košariská** () sú vrch v Nízkych Tatrách. Leží nad obcou Liptovská Teplička, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Prešovskom kraji, v okrese Poprad a na katastrálnom území obce Liptovská Teplička. Najbližším sídlom je východne ležiaca Liptovská Teplička, severovýchodne sa nachádza Šuňava a severozápadne osada Čierny Váh. Vrch je súčasťou Národného parku Nízke Tatry.

## Opis
Košariská sú súčasťou rázsochy, ktorá vybieha severovýchodným smerom z masívu Heľpianskeho vrchu () v hlavnom hrebeni nad sedlom Priehybka a na Panskej holi () sa stáča severozápadne na Zadný grúň (). Západným smerom leží Mendíčka (), Oselná (), Temná () a Malá Vápenica (), južným Medvedia (), Ostrá () a Panská hoľa (), východným Smrečiny () a Doštianka () a severným Závrch (), Grúň () a Zadný grúň (). Oblasť je súčasťou povodia Váhu; západné svahy odvodňuje potok Dikula do Ipoltice, voda z východných častí odteká Benkovským potokom do Čierneho Váhu. Na vrchol nevedie značený turistický chodník.

### Výhľady
Vrcholovú časť pokrýva súvislý lesný porast, obklopený hôľnatými plochami, umožňujúcimi obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Branisko, Levočské vrchy, Kozie chrbty, Vysoké a Západné Tatry a Chočské vrchy.

## Prístup
Na vrchol nevedie značená turistická trasa, no západným úpätím vedie dolinou Dikula  modro značený chodník z osady Čierny Váh do sedla Priehybka. Prístup je však možný aj z Liptovskej Tepličky cez Sedlo pod Doštiankou a Panskú hoľu.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Liptovská Teplička
Amber Vallettová

**Amber Vallettová** (; * 9. február 1974, Phoenix, Arizona, USA) je americká modelka a herečka.

## Detstvo a mladosť
Vallettová sa narodila v meste Phoenix v štáte Arizona, ale vyrastala v Tulse v Oklahome. Jej otec je portugalského a talianskeho pôvodu a jej matka anglického a čerokézskeho pôvodu. 

## Kariéra
Vallettová sa od pätnástich rokov venuje modelingu. Počas 90. rokov, sa objavila trinásť krát na obálke časopisu Vogue, čím je tesne za Claudiou Schiffer, ktorá sa objavila šestnásť krát. V roku 1999 bola označená za jednu z "moderných múz". Tiež bola tvárou viacerých značiek. 

V roku 2000 si zahrala v dráme *Pod povrchom*, po boku Harrisona Forda a Michelle Pfeiffer. V roku 2003 si zahrala vedľajšiu úlohu v komédii *Tú starú treba zabiť*. 

V roku 2005 hrala vo filme *Kuriér 2*, kde sa objavila po boku Jasona Stathama. V rovnakom roku, si zahrala aj v romantickej komédii *Hitch: Liek pre moderného muža*. Stvárnila tiež jednu z hlavných úloh v horore *Zlovestné ticho*, z roku 2007. 

V roku 2010 si zahrala v komédii *Pestúnka v akcii* a o rok neskôr, sa pripojila k hereckému obsadeniu televízneho seriálu *Revenge* a tiež sa objavila v televízneho seriály *Legendy* z roku 2015.

## Súkromný život
V rokoch 1994 až 1996 bol jej manželom Hervé Le Bihan. V roku 2000 sa jej narodil syn, ktorého má s olympijským volejbalovým hráčom Chipom McCawom, za ktoré sa vydala v roku 2003. Ich manželstvo skončilo rozvodom v roku 2015. 

V roku 2014 priznala, že bojovala so svojou závislosťou od alkoholu a drog. 

## Iné projekty

## Externé odkazy
* 
* 

## Zdroj

Kategória:Modelky USA
Kategória:Filmové herečky USA
Kategória:Televízne herečky USA
Kategória:Televízne herečky USA mydlových opier
Kategória:Osobnosti USA portugalského pôvodu
Kategória:Osobnosti USA čerokézskeho pôvodu
Kategória:Osobnosti USA talianskeho pôvodu
Kategória:Osobnosti USA anglického pôvodu
Kategória:Osobnosti z Phoenixu (Arizona)
František Zimák

**František Zimák** (* 13. august 1872, Příkazy† 8. január 1940, Bratislava) bol slovenský novinár a politik českého pôvodu v období medzivojnového Česko - Slovenska.

## Životopis
František Zimák pochádzal z malej obce Príkazy neďaleko mesta Olomouc. V mladosti sa vyučil za kníhviazača. Čoskoro sa však začal venovať novinárskej a osvetovej činnosti. Od roku 1893 žil v Budapešti, kde popri Maďaroch žilo veľké množstvo Čechov a Slovákov. Tu začal úzko spolupracovať s odborovými organizáciami a novinárskymi podnikmi tamojších slovenských robotníkov. V Budapešti bol organizátorom slovenského spolkového života a prispieval do slovenskej tlače. Bol zakladateľom budapeštianskeho spolku Osveta, v ktorom sa združovali miestni robotníci slovenskej a českej národnosti. V roku 1918 po utvorení Slovenskej národnej rady v Budapešti sa stal jej podpredsedom. Po vzniku Česko – Slovenska sa v roku 1919 usadil v Bratislave a stal sa redaktorom Robotníckych novín.

Politicky sa angažoval v sociálnej demokracii. Túto stranu reprezentoval v hornej komore Národného zhromaždenia od volieb v roku 1920. Zvolený bol aj vo voľbách v roku 1925, 1929, ako aj vo voľbách v roku 1935. Počas všetkých štyroch volebných období bol členom rozpočtového výboru senátu.  Bol stúpencom myšlienky čechoslovakizmu a odporcom slovenského autonomistického hnutia.

V závere roku 1938 spolu so svojimi kolegami, sociálnodemokratickými senátormi Jánom Pociskom a Jindřichom Nentwichom prestúpili do spoločného klubu Národnej strany práce, ktorú utvorili českí ľavicoví politici. V súvislosti s rozpustením sociálnej demokracie na Slovensku bol 25. januára 1939 pozbavený senátorského mandátu.  

## Referencie


Kategória:Slovenskí novinári
Kategória:Slovenskí politici
Kategória:Politici ČSSD
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti českého pôvodu
Chrám-hrobka (Chisaria)

**Chrám-hrobka** () sú ruiny stredovekého kostola ležiace v meste Chisaria v Plovdivskej oblasti v južnom Bulharsku.

## Iné názvy
Chrám je známy aj ako **Stredoveký chrám hrobka** (), alebo len **Stredoveký chrám** ().

## Lokalita
Budova leží v meste Chisaria v centrálnej časti mesta na vysokej terase nad prameňom Momina sălza vo vnútornej časti bývalej pevnosti v štvrti Chisar v bezprostrednej blízkosti západnej pevnostnej steny.

## Dejiny a charakteristika
Chrám je jednoloďová budova s jednou apsidou. Vchod do chrámu sa nachádzal v južnej časti budovy. Budova bola postavená v priebehu 11., alebo 12. storočia. Predstavuje typický stredoveký pohrebný chrám, ktorých sa na území dnešného Bulharska zachovalo do súčasnosti len málo.

Budova bola postavená z lámaných kameňov, ktoré boli spojené maltou. Podlaha bola vydláždená veľkými tehlami, pričom použité tehly pochádzali zo zvyškov antických stavieb v okolí.

Chrám nebol farský, išlo o rodinný chrám slúžiaci potrebám niektorej významnej rodiny z daného obdobia. Predpokladá sa, že išlo o rodinu cirkevného predstaviteľa.

V predsieni chrámu bolo pri výskume odkrytých šesť hrobov, prikrytých kamennými doskami. V hroboch boli objavené predmety, ktoré boli do hrobov vložené spolu s telami. Objavené boli medený prsteň, byzantská minca z 11.12. storočia a keramika z toho istého obdobia.

## Štatút a dôvod pamiatkovej ochrany
Kategória: kultúrna pamiatka národného významu

Stavba bola vyhlásená za kultúrnu pamiatku v Štátnom vestníku č. 36 z roku 1966. Ako dôvod pamiatkovej ochrany je uvedená architektonicko-staviteľská hodnota stavby. Názov stavby ako je uvedený na zozname kultúrnych pamiatok národného významu je *Srednovekovna cărkva* (, doslova *Stredoveký chrám*).

## Galéria

Medieval Church-Tomb Hisarya02.jpg|celkový pohlad na chrám zo severovýchodu
Medieval Church-Tomb Hisarya03.jpg|celkový pohlad na chrám z juhozápadu
Medieval Church-Tomb Hisarya08.jpg|celkový pohlad na chrám z juhu
Medieval Church-Tomb Hisarya07.jpg|pohľad na chrám z juhu
Medieval Church-Tomb Hisarya10.jpg|pohlad na chrám z juhovýchodu
Medieval Church-Tomb Hisarya05.jpg|detailný pohľad na apsidu z juhozápadu
Medieval Church-Tomb Hisarya04.jpg|detailný pohľad na apsidu zo severu
Medieval Church-Tomb Hisarya09.jpg|detailný pohľad na predsieň chrámu


## Referencie

## Iné projekty

Kategória:Stavby v Chisarii
Kategória:Stredoveké kostoly v Bulharsku
Kategória:Kultúrne pamiatky v Bulharsku
Smoleňovský potok

**Smoleňovský potok** je potok v regióne Orava, na území obce Krivá v okrese Dolný Kubín v Žilinskom kraji. Nachádza sa v geomorfologickom celku Skorušinské vrchy. Ústi do Oravy. Má dĺžku . Rád toku V. 
## Prameň
Pramení v  na severozápadnom svahu vrchu Turínok s  cca 800 m severozápadozápadne od vrchola *Turínka* v lesnom extraviláne preriedenom lúkami a pasienkami na území obce Krivá v okrese Dolný Kubín v blízkosti hranice medzi obcami Krivá a Dlhá nad Oravou.
## Opis toku
Od prameňa tečie *Smoleňovský potok* strednou časťou územia obce Krivá severovýchodoseverným smerom cez lesný extravilán premiešaný trvalým trávnatým porastom, pravým brehom obmýva les *Putniarka*, mení smer na sever, pravým brehom obmýva lúku *Smoleňová*, pravým brehom obmýva les *Grúň*, ľavým brehom obmýva lúku a pole *Stasová*, pri lese a pasienku *Labašová* v  ústi do Krivského potoka ako jeho ľavostranný prítok.
 
*Smoleňovský potok* patrí do okresu Dolný Kubín v Žilinskom kraji. Nachádza sa v geomorfologickom celku Skorušinské vrchy v geomorfologickom podcelku Kopec. Nemá významnejší prítok.

## Pôvod názvu
Názov vodného toku *Smoleňovský potok* má pôvod v názve lúky *Smoleňová* ležiacej na území obce Krivá. Názov lúky *Smoleňová* má pôvod v osobnom mene *Smoleň*. Najstarší dochovaný písomný doklad o existencii obce Krivá sa viaže k roku 1575 v podobe *Krywa*. *Smoleňovský potok* v dolnej časti svojho toku preteká okrajom lúky  *Smoleňová*. Z toponyma *Smoleňová* bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Smoleňovský potok* ako súčasť početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1994. V množine slovenskej hydronymie vodných tokov hydronymum *Smoleňovský potok* je jedinečným hydronymom (september 2022).

## Referencie

 
Kategória:Vodné toky v okrese Dolný Kubín 
Kategória:Potoky na Slovensku 
Kategória:Vodné toky v Skorušinských vrchoch
                 Kategória:Krivá
Kopt

**Kopt** (s veľkým začiatočným písmenom) môže byť: 
* príslušník etnicko-konfesionálnej skupiny Koptov (žen. rod **Koptka**, pl. Kopti, zried. Koptovia), pozri Kopti 
* priezvisko, pozri Kopt (priezvisko), napr.
** český skaut a politický väzeň (19352020), pozri Miroslav Kopt

**kopt** (s malým začiatočným písmenom) môže tiež byť:
* príslušník niektorej koptskej cirkvi (žen. rod **koptka**, pl. kopti), pozri Koptská ortodoxná cirkev, Koptská katolícka cirkev a Kopti 
* odborne zastarano: znečistený uhlík, sadza, pozri uhlík a sadza

## Referencie

## Pozri aj
* Kopta
* Kift (kop. *Koptos*; lat. *Coptos*; mesto v Egypte)
Ján Pocisk

**Ján Pocisk** (18. apríl 1870, Brestovany – 18. október 1941, Bratislava) bol slovenský novinár a ľavicový politik v období medzivojnového Česko – Slovenska.

Pochádzal z malej obce v okrese Trnava. V Seredi sa vyučil za obuvníka. Pracoval v Ostrihome, Bratislave, Viedni a v Mníchove. Tu absolvoval aj viaceré kurzy vyššej priemyselnej školy. Na začiatku 90. rokov 19. storočia vstúpil do sociálnodemokratickej strany. Počas svojho pôsobenia v Mníchove sa podieľal na organizovaní štrajkov. Neskôr sa vrátil na Slovensko a od roku 1906 pôsobil v Bratislave ako úradník nemocenskej pokladnice a zároveň bol redaktorom Slovenských robotníckych novín. V rokoch 1908 – 1918 bol členom a zároveň pokladníkom slovenského výkonného výboru Sociálnodemokratickej strany Uhorska. Aktivizoval sa aj v robotníckom vzdelávacom spolku Napred, v rámci ktorého založil prvú *Robotnícku telocvičnú jednotu na Slovensku*. Počas I. svetovej vojny udržiaval kontakty s predstaviteľmi českej sociálnej demokracie. V roku 1918 bol členom Slovenskej národnej rady. Po vzniku Česko – Slovenska sa stal jedným z vedúcich predstaviteľov sociálnej demokracie na Slovensku. V rokoch 1919 – 1938 bol členom krajinského (slovenského) výkonného výboru ČSSD, istý čas bol aj hlavným tajomníkom. V rokoch 1919 – 1920 bol poslancom Revolučného národného zhromaždenia. 

Vo voľbách v roku 1920 sa stal poslancom Národného zhromaždenia za ČSSD v rámci XV. volebného kraja (Trnava). Po voľbách v roku 1925 prešiel do hornej komory parlamentu (kandidoval v VIII. volebnom kraji). Senátorské kreslo obhájil aj vo voľbách v roku 1929 i 1935. Počas troch volebných období zasadal vo viacerých výboroch senátu. Bol stúpencom politiky čechoslovakizmu a patril k aktívnym kritikom autonomizmu HSĽS. V rokoch 1923 – 1936 bol predsedom správnej rady a riaditeľom kníhtlačiarne *J. Pocisk a spol.* 

V závere roku 1938 so svojimi kolegami Františkom Zimákom a Jindřichom Nentwichom nasledovali príklad českých ľavicových politikov a vstúpili do jednotného klubu Národnej strany práce. V dôsledku rozpustenia sociálnodemokratickej strany na Slovensku mu bol 25. januára 1939 odobraný senátorský mandát. Po vzniku Slovenského štátu bol ako významný oponent ľudákov väznený v Ilave. Zomrel 18. októbra 1941. Pochovaný bol na Ondrejskom cintoríne v Bratislave.

## Zoznam referencií


Kategória:Osobnosti z Brestovian
Kategória:Politici ČSSD
Kategória:Slovenskí novinári
Kategória:Senátori Národného zhromaždenia (Česko-Slovensko, 1920 – 1939)
... v najlepších rokoch

***... v najlepších rokoch*** je názov ôsmeho sólového štúdiového albumu slovenského speváka Petra Lipu. Tento album v roku 2001 vydalo hudobné vydavateľstvo Millenium Records.

## Zoznam skladieb

## Výroba albumu
;Peter Lipa & Band
* Peter Lipa – spev
* Juraj Tatár – klávesové nástroje
* Michal Žáček – soprán saxofón, tenor saxofón, flauta, bass–klarinet
* Martin Gašpar – basová gitara
* Marcel Buntaj – bicie nástroje
;Hostia
* Juraj Kupec, Peter Bič – gitara (9)
* Igor Sabo, Jakub Kupčík – perkusie
* František Karnok – trombón (5)
* Juraj Lehotský – trúbka (5)
* Helena Krajčiová, Soňa Norisová – vokály
;Produkcia
* Juraj Kupec, Tomáš Jakl – nahrávací technik
* Ján Došek (štúdio Ivory) – mastering
* Juraj Tatár, Martin Gašpar, Peter Lipa – producenti
* Ján Lorincz – fotografie
* Marek Ormandík – dizajn

## Referencie

Kategória:Albumy Petra Lipu
Kategória:Hudobné albumy z 2001
Chrám svätého Pantaleóna (Chisaria)

**Chrám svätého Pantaleóna** (), alebo **Pravoslávny chrám svätého Pantaleóna** () je pravoslávny chrám nachádzajúci sa v meste Chisaria v Plovdivskej oblasti v južnom Bulharsku.

Chrám má pridelený štatút kultúrnej pamiatky miestneho významu.

## Lokalita
Budova leží v centrálnej časti mesta Chisaria, na ulici „Augusta“ č. 4.

## Dejiny a charakteristika
Chrám bol postavený v roku 1889. 

V roku 1989 bol budove chrámu pridelený štatút kultúrnej pamiatky miestneho významu.

V rokoch 19992004 prebehla reštaurácia chrámu v rámci ktorej bol interiér ako a exteriér chrámu aj nanovo vyzdobený freskami. Ich autorom je umelec Miroslav Asenov z mesta Lukovit.

Na freskách sú zobrazené historické výjavy z Biblie, pričom zobrazujú takmer všetky historické udalosti opísané v Biblii. Sú vytvorené v štýle ikonopisu Rilského monastiera.

### Patrocínium
Svätý Pantaleón, po ktorom je chrám pomenovaný je zároveň považovaný za patróna mesta Chisaria.

Chrámový sviatok sa oslavuje 27. júla.

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1989

Dôvod pamiatkovej ochrany: architektonicko-staviteľská hodnota budovy

## Galéria

StPantaleon-Hisarya06.jpg|celkový pohľad na chrám z juhu
StPantaleon-Hisarya12.jpg|celkový pohľad na chrám z juhovýchodu
StPantaleon-Hisarya17.jpg|celkový pohľad na chrám z východu
StPantaleon-Hisarya05.jpg|pohľad na južnú fasádu
StPantaleon-Hisarya15.jpg|pohľad na východnú fasádu s apsidou
StPantaleon-Hisarya16.jpg|pohľad na severnú fasádu
StPantaleon-Hisarya04.jpg|detailný pohľad na hlavný západný vchod do chrámu
StPantaleon-Hisarya03.jpg|detailný pohľad na zvonicu chrámu
StPantaleon-Hisarya08.jpg|detailný pohľad na južný vchod do chrámu
StPantaleon-Hisarya09.jpg|detailný pohľad na jedno z okien chrámu
StPantaleon-Hisarya10.jpg|detailný pohľad na apsidu


## Referencie

## Iné projekty

Kategória:Stavby v Chisarii
Kategória:Kostoly zasvätené svätému Pantaleónovi
Kategória:Kostoly postavené po oslobodení Bulharska
Kategória:Architektúra z 1889
Kategória:Pravoslávne chrámy v Bulharsku
Kategória:Kultúrne pamiatky v Bulharsku
Prírodný park Balinské údolí

Prírodný park **Balinské údolí** bol zriadený v roku 1984 ako tzv. oblasť kľudu a až neskôr, zmenou legislatívy bol prevedený do kategórie prírodného parku. Rozkladá sa na ploche 440 ha medzi obcami Velké Meziříčí, Oslavice, Baliny a Uhřínov. Jeho severnú hranicu tvorí cesta III. triedy 3494, juhozápadná hranica je vymedzená železnicou (trať Křižanov – Studenec). Údolie s prirodzene meandrujúcim tokom riečky Balinky je cenné hlavne z krajinárskeho hľadiska. Rozmanitosť prostredí sa odráža v druhovej bohatosti fauny, najmä vtákov. Môžeme sa tu stretnúť s druhmi viazanými na rieku, lúku i lesné společenstvo.

## Turistika
Územím prechádza modrá turistická značka, ktorá pokračuje do Horných Heřmaníc a ďalej západným smerom po obec Číchov. A tiež Cyklotrasa č. 5234 Blízkov - Velké Meziříčí, ktorá sa pripája na turistický chodník v Uhřínove.

## Referencie

## Pozri aj
* Balinka (riečka)
* Zoznam chránených území v okrese Žďár nad Sázavou.

## Iné projekty

## Externé odkazy
* Přírodní park Balinské údolí

Kategória:Chránené územia v Česku
Jacob Batalon

**Jacob Batalon** (* 9. október 1996, Honolulu, Havaj, Spojené štáty) je americký herec. Batalon získal medzinárodné uznanie v úlohe Neda Leedsa v piatich superhrdinských filmoch *[[Marvel Cinematic Universe]]*, počnúc *[[Spider-Man: Návrat domov|Spider-Man: Homecoming]]* (2017).

## Skorý život
Jacob Batalon sa narodil 9. októbra 1996 na Havaji filipínskym rodičom. Batalon má sedem nevlastných súrodencov: brata a sestru od svojej matky a troch bratov a dve sestry od svojho otca.

Po absolvovaní súkromnej katolíckej školy St. Anthony's School pokračoval na Damien Memorial School. Neskôr navštevoval Kapi'olani Community College, kde študoval hudobnú teóriu, po čase však skončil. Napokon absolvoval dvojročný program na štúdium herectva na New York Conservatory for Dramatic Arts.

## Kariéra
Batalon herecky debutoval vo filme *North Woods* z roku 2016.

Ako súčasť Marvel Cinematic Universe sa prvýkrát objavil ako najlepší priateľ Petra Parkera, Neda Leedsa vo filme *[[Spider-Man: Návrat domov]]* v roku 2017. Bola to jeho prvá hlavná úloha. Postavu *Neda* neskôr ztvárnil aj vo filmoch **' v roku [[2018]], **' a *[[Spider-Man: Ďaleko od domova]]* v roku 2019 a *[[Spider-Man: Bez domova]]* v roku 2021.

V roku 2021 bol Batalon obsadený ako Reginald v dramatickom seriáli *Reginald the Vampire*.

## Osobný život
V roku 2020 Batalon schudol  kvôli roli *Neda* vo filme *Spider-Man: No Way Home*.

## Filmografia
### Filmy

### Televízia

### Webová séria

## Referencie

## Externé odkazy
* 
* 

Kategória:Filmoví herci USA
Kategória:Žijúci ľudia
Kategória:Narodenia v 1996
Zadný grúň

**Zadný grúň** () je vrch v Nízkych Tatrách. Leží nad obcou Liptovská Teplička, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na rozhraní Žilinského a Prešovského kraja a hranici okresov Liptovský Mikuláš a Poprad a zasahuje na katastrálne územie obcí Východná a Liptovská Teplička. Najbližším sídlom je východne ležiaca Liptovská Teplička, severovýchodne sa nachádza Šuňava a severozápadne osada Čierny Váh. Vrch je súčasťou Národného parku Nízke Tatry.

## Opis
Zadný grúň je súčasťou rázsochy, ktorá vybieha severozápadne z Panskej hole () cez Košariská () až na Muránik (). Opačným smerom hrebeň pokračuje k masívu Heľpianskeho vrchu () v hlavnom hrebeni. Západným smerom leží Mendíčka (), Holica (), Oselná (), Nemecká () a Veľký bok (), južným Temná () a Malá Vápenica (), Veľká Vápenica (), Medvedia (), Ostrá (), Panská hoľa () a Košariská (), východným Smrečiny () a Doštianka () a severným Závrch (), Grúň (), Koreňový grúň () a Muránik (). Oblasť je súčasťou povodia Váhu; západné a južné svahy odvodňujú prítoky Dikuly a Ipoltice, voda z východných a severných častí odteká Benkovským potokom do Čierneho Váhu. Na vrchol nevedie značený turistický chodník.

### Výhľady
Vrcholovú časť pokrýva nesúvislý lesný porast s mnohými horskými lúkami, umožňujúcimi obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Branisko, Levočské vrchy, Kozie chrbty, Vysoké a Západné Tatry a Chočské vrchy.

## Prístup
Na vrchol nevedie značená turistická trasa, no západným úpätím vedie dolinou Ipoltica a Dikula  modro značený chodník z osady Čierny Váh do sedla Priehybka.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Vrchy v okrese Liptovský Mikuláš
Kategória:Liptovská Teplička
Kategória:Východná (obec)
Epoxidové číslo

**Epoxidové číslo** sa odvodzuje od ekvivalentnej hmotnosti epoxidu (EHE) alebo hmotnosti na epoxid a je mierou obsahu epoxidu v epoxidovej živici alebo epoxidovom reaktívnom riedidle alebo glycidyléteri. Toto je dôležitý parameter, pretože umožňuje určiť správny zmiešavací pomer epoxidového systému s tužidlom. Ekvivalentná hmotnosť epoxidu sa zvyčajne meria najprv a vykoná sa titráciou. Štandardná testovacia metóda je ASTM D1652, hoci ju niektoré štáty USA upravili. Ekvivalentná hmotnosť epoxidu môže byť definovaná ako: počet gramov epoxidovej živice potrebný na získanie 1 mólu epoxidových skupín. Hodnota epoxidu je definovaná ako počet mólov epoxidovej skupiny na 100 g živice.

## Príklady výpočtov
Polyoxypropyléndiglycidyléter, reaktívne riedidlo s obchodným názvom Diluent F, má priemernú molekulovú hmotnosť 1000 a funkčnosť 2, takže ekvivalentná hmotnosť epoxidu je 1000/2 = 500. Hodnota epoxidu je definovaná ako počet mólov epoxidovej skupiny na 100 g živice. Takže ako príklad s použitím epoxidovej živice s molárnou hmotnosťou 382, ktorá má 2 móly epoxidových skupín na mól živice, EHE = 382/2 = 191 a epoxidová hodnota sa vypočíta takto: 100/191 = 0,53 ( tj epoxidové číslo živice je 0,53).

## Alternatívne techniky
Existujú metódy využívajúce prístroje, ktoré nepoužívajú tradičné titračné techniky na stanovenie ekvivalentných hmotností epoxidu.
odkaz=//upload.wikimedia.org/wikipedia/commons/thumb/0/07/Epoxy_prepolymer_chemical_structure.png/220px-Epoxy_prepolymer_chemical_structure.png|náhľad| Štruktúra bisfenol-A diglycidyléter epoxidovej živice: ''n'' označuje počet polymerizovaných podjednotiek a je typicky v rozsahu od 0 do 25

## Pozri aj súvisiace testovacie metódy

* Číslo kyslosti
* Amínová hodnota
* Hydroxylové číslo
* Jódové číslo
* Peroxidová hodnota
* Hodnota zmydelnenia

## Referencie

## Literatúra
* 
* 
* 

## Externý odkaz
* 

## Zdroj

Kategória:Syntetické živice
Stefi

**STEFI**, vlastným menom **Štefánia Šalatová** (* 15. marec 1994, Humenné) je slovenská speváčka a hudobníčka. 

Stefi je slovenská speváčka, študovaná hudobníčka a autentická textárka, ktorá za svoje krátke pôsobenie dokázala zaujať publikum v celej krajine. Dôkazom toho sú obdivuhodné výsledky zhliadnutí na Youtube a na streamovacích službách. Medzi jej žánrové srdcovky patrí pop, dance, latino, folk. S hudbou sa kamaráti od útleho detstva a práve tá jej neraz pomohla súperiť s ťažkými životnými kapitolami, ktoré jej osud nadelil. Jej silu a pozitivitu obdivujú tisíce fanúšikov na sociálnych sieťach. Od puberty spievala vo viacerých celoročne vyťažených kapelách, no v poslednom období sa po nazbieraných hudobných a životných skúsenostiach venuje už iba sólo kariére. Bojovníčka Stefi je multitalent, ktorý rád spieva, zabáva, tancuje, hrá a maľuje. Je to mladé, no skúsené dievča s motivačným príbehom, odhodlané žiť svoj sen, tvoriť hudbu, zabávať ľudí a rozdávať úsmev všade navôkol.
## Diskografia
**DO RÁNA (debutový album 2022):** 

1. Do rána

2. Duša hovorila

3. Budeš iba tmou

4. Cici Rici

5. Šeja hoj!

6. Dámska jazda

7. Dáme párty! (ft. CicoBand & René Rendy)

8.Pred svetom unikám (titulná pieseň k filmu Šepoty)

**<u>ĎALŠIE PROJEKTY:</u>**

dráma/thriller SHOW - obsadenie vo filme (2022, Česko)

mysteriózny horor ŠEPOTY - titulná skladba Pred svetom Unikám (2018, Slovensko)

kniha ŽENY, KTORÉ TO DOKÁZALI - príbeh o speváčke a onkopacientke Stefi (2018, Únia žien Slovenska)

**<u>A RÔZNE INÉ...</u>**

## Referencie

## Externé odkazy
* Oficiálna stránka na Facebooku
* Oficiálny kanál na YouTube s tvorbou
* Oficiálna stránka na Instagrame

Kategória:Slovenské speváčky
Kategória:Osobnosti z Humenného
Beatles in Blue(s)

***Beatles in Blue(s)*** je názov deviateho sólového štúdiového albumu slovenského speváka Petra Lipu. Tento album v roku 2002 vydalo hudobné vydavateľstvo East-West Promotion.

## Zoznam skladieb

## Výroba albumu
* Peter Lipa – spev
* Peter Lipa ml. – klávesové nástroje, elektrický klavír, činel
* Juraj Tatár, Gabriel Jonáš – klávesové nástroje
* Henry Tóth, Martin Zajko – gitara
* Michal Gečevský – gitara, vokály
* Juraj Griglák, Branislav Valanský, Martin Gašpar – basa, basová gitara
* Róbert Rist, Marcel Buntaj, Miroslav Hank – bicie nástroje
* Igor Sabo, Jakub Kupčík – perkusie
* Pavol Bodnár – aranžmány dychových nástrojov
* František Karnok – trombón
* Juraj Bartoš – trúbka
* Radovan Tariška – alt saxofón
* Michal Žáček – soprán saxofón, flauta
* Ľubor Priehradník – programovanie, trúbka
* Erich Procházka – harfa
* Stanislav Palúch – husle
* Radovan Orth, Jana Kirschner, Svetlana Rymarenko, Michaela Paulová – vokály
;Produkcia
* Peter Lipa – výkonný producent
* Miroslav Širáň, Ján Došek – nahrávanie, mixovanie
* Marek Ormandík – dizajn
* Katarína Korčeková – preklad textov

## Referencie

Kategória:Albumy Petra Lipu
Kategória:Hudobné albumy z 2002
Viliam Karas

JUDr. **Viliam Karas**, PhD. (* 2. apríl 1976, Prešov) je slovenský právnik, bývalý predseda Slovenskej advokátskej komory a od 13. septembra 2022 minister spravodlivosti vo vláde Eduarda Hegera. Vo funkcii vystriedal Máriu Kolíkovú, ktorá podala demisiu počas koaličnej krízy.

## Životopis
V roku 1999 absolvoval magisterské štúdium práva na Právnickej fakulte Univerzity Komenského v Bratislave. V roku 2002 získal titul JUDr. a v roku 2010 titul PhD. na Právnickej fakulte Trnavskej univerzity v Trnave (PF TU). Vlastní právnickú kanceláriu *Maple & Fish Law Firm* a zároveň pôsobí na Katedre medzinárodného a európskeho práva PF TU. Od roku 1999 je členom Slovenskej advokátskej komory, pričom od 1. januára 2021 zastáva post predsedu komory. Počas svojej kariéry právnika vydal viacero diel zameraných predovšetkým na európske právo. 

V auguste 2023 oznámil, že sa stane expertom KDH na oblasti práva, spravodlivosti a bezpečnosti a bude pri strane pôsobiť ako nestraník. Vo februári 2024 sa stal člen predsedníctva KDH a v máji 2024 podpredsedom hnutia.

## Súkromný život
Hovorí po anglicky a taliansky. Je ženatý a má štyri deti.

Svojim politickým presvedčením je konzervatívec a vierovyznaním kresťan.

## Referencie

## Externé odkazy
* Články týkajúce sa Viliama Karasa na portáli teraz.sk TASR

Kategória:Slovenskí právnici
Kategória:Slovenskí advokáti
Kategória:Ministri spravodlivosti Slovenskej republiky
Kategória:Absolventi Právnickej fakulty Univerzity Komenského v Bratislave
Kategória:Absolventi Právnickej fakulty Trnavskej univerzity v Trnave
Kategória:Osobnosti z Prešova
Chrám Zosnutia Bohorodičky (Chisaria)

**Chrám Zosnutia Bohorodičky** (), alebo **Pravoslávny chrám Zosnutia Bohorodičky** () je pravoslávny chrám nachádzajúci sa v meste Chisaria v Plovdivskej oblasti v južnom Bulharsku.

Budova chrámu má pridelený štatút kultúrnej pamiatky miestneho významu.

## Lokalita
Budova leží v meste Chisaria v od mesta oddelene ležiacej štvrti Momina baňa ().

## Dejiny a charakteristika
Chrám bol postavený v priebehu roku 1883, dokončený bol v septembri.

V roku 1975 bol budove chrámu pridelený štatút kultúrnej pamiatky miestneho významu.

Chrám je bez kupoly s jednou oltárnou apsidou. V chráme sa nachádza biskupský trón. V chráme sa tiež nachádzajú vzácne fresky, ikony a drevorezba.

V chrámovom dvore sa nachádza pamätník venovaný pamiatke padlých v Aprílovom povstaní.

### Patrocínium
Chrám je zasvätený Zosnutiu presvätej Bohorodičky.

Chrámový sviatok sa oslavuje 15. augusta.

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1975

Dôvod pamiatkovej ochrany: umelecká hodnota budovy

## Galéria

HolyMotherofGodChurch-Hisarya04.jpg|celkový pohľad na chrám zo severu
HolyMotherofGodChurch-Hisarya03.jpg|pohľad na východnú fasádu chrámu s apsidou
HolyMotherofGodChurch-Hisarya01.jpg|pohľad na severnú fasádu chrámu
HolyMotherofGodChurch-Hisarya05.jpg|pohľad na chrám zo severozápadu


## Referencie

## Iné projekty

Kategória:Stavby v Chisarii
Kategória:Chrámy zasvätené Zosnutiu presvätej Bohorodičky
Kategória:Kostoly postavené po oslobodení Bulharska
Kategória:Architektúra z 1883
Kategória:Pravoslávne chrámy v Bulharsku
Kategória:Kultúrne pamiatky v Bulharsku
Chrám svätého Demetera (Chisaria)

**Chrám svätého Demetera** (), alebo **Pravoslávny chrám svätého Demetera** () je pravoslávny chrám nachádzajúci sa v meste Chisaria v Plovdivskej oblasti v južnom Bulharsku.

Budova chrámu má pridelený štatút kultúrnej pamiatky miestneho významu.

## Lokalita
Budova leží v meste Chisaria v od mesta oddelene ležiacej štvrti Verigovo ().

## Dejiny a charakteristika
Ide o najstarší dochovaný chrám v Chisarii.

Výstavba chrámu prebiehala v rokoch 18451850. V roku 1856 bolo v chrámovom dvore postavená budova prvej cirkevnej školy. V roku 1876 v priebehu Aprílového povstania bol chrám vypálený a následne bol v roku 1882 opravený.

V roku 1975 získal chrám štatút kultúrnej pamiatky miestneho významu.

V roku 2004 bol chrám reštaurovaný vyzdobený freskami.

V podlahe chrámu sa nachádza mramorová doska, ktorá datuje Aprílové povstanie.

Pri chráme sa každoročne 20. apríla pripomínajú udalosti Aprílového povstania. Ďalšie pravidelné zhromaždenie sa koná každý rok 26. októbra pri príležitostí osláv chrámového sviatku.

### Patrocínium
Chrám je zasvätený svätému Demeterovi Solúnskemu.

Chrámový sviatok sa oslavuje 26. októbra.

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1975

Dôvod pamiatkovej ochrany: architektonicko-staviteľská a umelecká hodnota budovy

## Galéria

StDemetriusHisarya017.jpg|celkový pohľad na areál chrámu z juhu
StDemetriusHisarya07.jpg|celkový pohľad na areál chrámu zo západu
StDemetriusHisarya016.jpg|pohľad na chrám zo severovýchodu
StDemetriusHisarya015.jpg|pohľad na chrám z juhu
StDemetriusHisarya05.jpg|pohľad na časť steny obkolesujúcej areál so zvonicou
StDemetriusHisarya04.jpg|detailný pohľad na zvonicu chrámu
StDemetriusHisarya01.jpg|pohľad na bránu do chrámového areálu
StDemetriusHisarya02.jpg|kašna pri stene chrámového areálu
StDemetriusHisarya03.jpg|pamätná doska pripomínajúca vyhlásenie Aprílového povstania, ktoré sa udialo v chráme
StDemetriusHisarya06.jpg|pamätná doska pripomínajúca prvú školu, ktorá sa nachádzala v areále chrámu


## Referencie

## Iné projekty

Kategória:Stavby v Chisarii
Kategória:Kostoly zasvätené svätému Demeterovi
Kategória:Kostoly z obdobia bulharského národného obrodenia
Kategória:Architektúra z 1850
Kategória:Pravoslávne chrámy v Bulharsku
Kategória:Kultúrne pamiatky v Bulharsku
Stefi Geyer

**Stefi Geyer** (* 28. jún 1888, Budapešť11. december 1956, Zürich) bola maďarská huslistka a hudobná pedagogička.

## Život
Svoje prvé husle dostala ako päťročná, hre na husle sa začala formálne učiť ako sedemročná u Adolfa Kálmána a v rokoch 18981902 študovala na hudobnej akadémii u Jenő Hubaya. Samostatne začala koncertovať ako 11- či 12-ročná. Od roku 1919 pôsobila najmä v Zürichu, kde v roku 1941 so svojím manželom skladateľom Walterom Schulthessom založili hudobné kolégium. Patrila k najvýznamnejším husľovým virtuózom svojej doby.

## Referencie

Kategória:Maďarskí huslisti
Kategória:Osobnosti z Budapešti
Káčer

**Káčer** môže byť:

* samec kačice, pozri napr. kačica, kačicovité
* nárečovo:
** spodná zádržka na konci oja, pozri pod oje
** západka do ozubeného kolesa na dolnom návoji krosien, pozri pod krosná
* slovenské priezvisko, pozri Káčer (priezvisko), napr.
** slovenský diplomat a minister zahraničných veci Slovenska (*1965), pozri Rastislav Káčer
** slovenský právny teoretik (*1983), pozri Marek Káčer
** slovenský komunálny politik, generálny riaditeľ Sociálnej poisťovne (*1985), pozri Juraj Káčer

## Referencie
Koreň (vrch v Nízkych Tatrách)

**Koreň** () je vrch v Nízkych Tatrách. Leží nad Spišským Bystrým, približne  juhozápadne od Popradu.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a na katastrálnom území obce Spišské Bystré. Najbližším sídlom je juhovýchodným smerom ležiaci Vernár, severne sa nachádza obec Kravany a Spišské Bystré a západne Liptovská Teplička. 

## Opis
Koreň leží v rázsoche, ktorá vybieha severovýchodným smerom z Kráľovej hole () a pokračuje cez Prednú hoľu (). Západným smerom leží Vysoký vrch (), Čertovica () a Čierny vrch (), južným Prostredný vrch (), Predná hoľa () a Popová (), východným Človečia hlava (), Vysoká () a Zbojníčka () a severným Zoty () a Krížový vrch (). Oblasť sa nachádza v povodí rieky Hornád, kde vodu odvádza potok Bystrá. Na vrchol nevedie značená turistická trasa a vedie ním hranica ochranného pásma Národného parku Slovenský raj

### Výhľady
Vrcholovú časť pokrýva sčasti súvislý lesný porast a sčasti odlesnené plochy, umožňujúce rozhľad. Z vhodných lokalít je možné pozorovať okolité vrcholy Nízkych Tatier, no tiež Západné a Vysoké Tatry, Kozie chrbty, Levočské vrchy, Branisko, Spišsko-gemerský kras a Volovské vrchy.

## Prístup
Na vrchol nevedie značený turistický chodník a najbližšie značené trasy vedú z obce Spišské Bystré cez Bystrú dolinu ( modrá) do Smrečinského sedla a tamtiež smerujúci  červený chodník z Vernára.

## Referencie

## Pozri aj
* Predná hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Spišské Bystré
Rígeľ

**Rígeľ** môže byť:

* vrch v Kozích chrbtoch (), pozri Rígeľ (vrch v Kozích chrbtoch)
* vrch v Tribeči () nad Radobicou
* vrch v Poľane () nad Ponikmi
* vrch v Spišskej Magure () nad Veľkou Lesnou

## Pozri aj
* Rigel
Ruská štátna univerzita nafty a plynu I. M. Gubkina

**Ruská štátna univerzita nafty a plynu (národná výskumná univerzita) I. M. Gubkina** () je verejná výskumná univerzita v Moskve v Rusku so zameraním na vzdelávanie a výskum v petrochemickom a plynárenskom, ťažiarskom i spracovateľskom priemysle.

Bola založená v roku 1930 ako jedna zo šiestich nových inštitúcií vyššieho vzdelania, ktoré mali nahradiť rozpustenú moskovskú banícku akadémiu. Škola bola pomenovaná po profesorovi geológie Ivanovi Michajlovičovi Gubkinovi, ktorý bol vymenovaný za jej prvého rektora.

## Referencie

## Iné projekty

## Zdroj
* 

Kategória:Vysoké školy v Rusku
Kategória:Organizácie založené v 1930
Racvalovský potok

**Racvalovský potok** je potok v regióne Horehronie, na území obce Kordíky v okrese Banská Bystrica v Banskobystrickom kraji. Nachádza sa v geomorfologickom celku Starohorské vrchy. Ústi do Cenova. Má dĺžku . Rád toku V. 
## Začiatok
Začína sa v  v lesnom extraviláne na sútoku dvoch zdrojníc (jedna zdrojnica zo severu a druhá zo západu), 500 m južne od vrchu *Štefanka* s  na území obce Kordíky v okrese Banská Bystrica. Severná zdrojnica pramení v  a zdrojnica pritekajúca zo západu pramení v 
## Opis toku
*Racvalovský potok* tečie od sútoku zdrojníc územím obce Kordíky lesným extravilánom  východným až juhovýchodným smerom, po 500 m vteká priamo na obecnú hranicu medzi obcou Kordíky a obcou Dolný Harmanec, preteká dolinou *Racvalová*, pravým brehom obmýva les *Breziny*, v  priberá ľavostranný bezmenný prítok, pokračuje po obecnej hranici až po trojchotár v , kde priberá pravostranný prítok Ploskov potok a zároveň odbočuje z obecnej hranice na územie obce Harmanec, ľavým brehom obmýva les *Uhliská*, v  ústi do  Cenova ako jeho ľavostranný prítok. 

*Racvalovský potok* patrí do okresu Banská Bystrica v Banskobystrickom kraji. Nachádza sa v geomorfologickom celku Starohorské vrchy. Má jeden významnejší prítok: Ploskov potok.

## Pôvod názvu
Názov vodného toku *Racvalovský potok* má pôvod v názve doliny *Racvalová* v obciach Kordíky a Dolný Harmanec (rovnaký názov má aj chrbát a les v obci Dolný Harmanec). Vodný tok *Racvalovský potok* preteká dolinou *Racvalová*. Medzi odborníkmi nebola dosiahnutá dohoda o pôvode názvu doliny *Racvalová*. Do úvahy prichádza pôvod z nemeckého der Ratz (potkan) + apelatívum der Wald (les) alebo pôvod z osobného mena, ktorý by mohol viesť až k niektorému zo starobylých predkresťanských osobných mien Rad(i)slav, Radoslav → Racval.
Z toponyma *Racvalová* bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Racvalovský potok* ako súčasť veľmi početnej skupiny názvov v slovenskej toponymii, najmä hydronymii. Najstarší písomný záznam názvu obce Dolný Harmanec sa viaže k roku 1540 v podobe *Hermans*.
Názov vodného toku bol štandardizovaný v roku 1994.
V priestore slovenskej hydronymie vodných tokov hydronymum *Racvalovský potok* je jedinečným hydronymom (august 2022).  
## Referencie

 
Kategória:Vodné toky v okrese Banská Bystrica 
Kategória:Potoky na Slovensku 
Kategória:Vodné toky v Starohorských vrchoch
Kategória:Kordíky
Kategória:Dolný Harmanec
Kategória:Harmanec (obec)
István Mezö

**István Mezö** (* 27. október 1880, Nová Stráž† 15. máj 1946) bol komunistický politik maďarskej národnosti v období medzivojnového Československa. 

## Život
Pochádzal z obce Nová Stráž, ktorá je dnes súčasťou mesta Komárno. Pred vstupom do politiky pracoval ako robotník v komárňanskom prístave. V ňom pôsobil ako hlavný robotnícky dôverník a predák miestnych komunistov. V parlamentných voľbách v roku 1929 bol za Komunistickú stranu Československa (KSČ) zvolený za senátora Národného zhromaždenia (viedol kandidátku KSČ v národnostne zmiešanom XI. volebnom kraji). V senáte zasadal v kultúrnom výbore. Na zasadaniach používal maďarčinu. Do hornej komory parlamentu kandidoval aj v parlamentných voľbách v roku 1935, avšak už nebol zvolený. 

## Referencie

Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Komárna
Kategória:Politici KSČ
Kategória:Slovenské osobnosti maďarského pôvodu
Antracén

**Antracén** alebo **paranaftalén** je polycyklický aromatický uhľovodík, ktorý sa skladá z troch benzénových jadier usporiadaných lineárne za sebou. Je to izomér fenantrénu. 

Antracén sa vyskytuje v čiernouhoľnom dechte a vzniká spaľovaním fosílnych palív. Je dôležitý hlavne vo výrobe farbív, ako je alizarín.

## Vlastnosti
Antracén je bezfarebný, ale vykazuje modrú fluorescenciu (v oblasti 400-500 nm). Kryštály antracénu sa vyskytujú ako bezfarebné lupienky. Je nerozpustný vo vode a rozpustný v aromatických uhľovodíkoch, alkoholoch, sírouhlíku. 

Anthracene.jpg|Kryštály antracénu
Fluorescence of Anthracene under UV light.jpg|Fluorescencia kryštálov antracénu pod UV svetlom


## Reakcie
### Syntetická príprava
Antracén je možné pripraviť:
* Wurtzovou-Fittigovou syntézou z *o*-brómbenzylbromidu
* Friedel-Craftsovou reakciou z tetrachlóretánu a benzénu
* Elbsovou reakciou z *o*-tolylfenylketónu

### Príprava derivátov
Antracén ľahko reaguje v polohách 9 a 10. Ľahko sa hydrogenuje na 9,10-dihydroantracén, oxiduje sa na antrachinón (napr. kyselinou dusičnou) a podstupuje Diels-Alderovu reakciu. Bromáciou vzniká 9,10-dibrómoantracén. Ľahko podlieha oxidácii pôsobením ozónu a peroxidov.

#### Cykloadícia
Okrem toho podstupuje i cykloadíciu, kde sa spájajú dve molekuly antracénu cez uhlíky 9 a 10, čím vzniká dimér antracénu, diantracén: 

360x360bod

Táto reakcia je príklad [[4+4] fotocykloadície](https://sk.wikipedia.org/wiki/4+4_fotocykload%C3%ADcia). Diantracén vzniká z antracénu pri ožiarení vlnovou dĺžkou nad 300 nm a rozkladá sa naspäť na antracén ožiarením vlnovou dĺžkou pod 300 nm alebo zahriatím. 

Túto reakciu ako prvý popísal Fritzsche v roku 1867. Mnohé deriváty antracénu takisto podstupujú túto reakciu.

Antracén však môže reagovať i s plynným kyslíkom v [4+2] cykloadícii, ktorý pri ožiarení prechádza z tripletového do singletového stavu (niekedy pomocou katalyzátora), čím vzniká endoperoxid v potenciálne nežiadanej reakcii:
žiadny|360x360bod

## Použitie
Antracén sa využíva prakticky výhradne v syntéze antrachinónu. Antracén a mnohé jeho deriváty sa používajú vo farbiarstve. Dôležité sú predovšetkým antrachinónové farbivá, medzi ktoré patrí i alizarín.

Medzi ďalšie menej bežné použitia patrí využitie v polyméroch a plastoch, elektrofotografii a ako scintilátor. Takisto sa používa pri výrobe syntetických vlákien, je súčasťou cigaretových filtrov, využíva sa pri vývoji polovodičov, insekticídov, konzervantov na drevo a náterov.

## Toxikológia
Keďže antracén patrí medzi polycyklické aromatické uhľovodíky (PAH), predpokladá sa, že by mohol byť karcinogénny. Žiadne testy však jeho karcinogenitu nepreukázali, takže je aktuálne zaradený do IARC skupiny 3 ako „neklasifikovaný“. 

Antracén je biodegradovateľný v zemi a vo vode, rýchlo fotodegraduje na vzduchu a vo vode.

## Referencie

## Zdroj

Kategória:Karcinogény IARC skupiny 3
Kategória:Polyaromatické uhľovodíky
Kategória:Antracény
Go (Singel)

„**Go**“ je prvý singel amerického elektronického hudobníka Mobyho z jeho prvého rovnomenného albumu. Vydaný bol v Amerike v marci 1991 cez Instinct Records a v Spojenom kráľovstve v auguste 1991 cez Outer Rhythm. Po roku bol vydaný v Nemecku cez Roughmix s názvom *The Ultimate Go,* ktorý obsahoval nové remixy napr. od dvojice Jam & Spoon alebo remix od Mobyho pseudonyma *Barracuda.* Skladba sa pôvodne objavila ako "Original Mix" verzia v EP platni Mobility a v kompilácii Early Underground, no bola prepracovaná na konci roka 1990 a začiatku roka 1991. 

V novembri 1991 sa dostal do prvej desiatky v Spojenom kráľovstve a v Holandsku.
## Zoznam skladieb

### UK CD

# "Go" (Woodtick Mix) - 6:31
# "Go" (Low Spirit Mix) - 6:09 
# "Go" (Analog Mix) - 6:22

### US CD (Remixes)

# "Go" (Radio Edit) - 3:32
# "Go" (Rainforest Mix) - 5:18
# "Go" (Subliminal Mix) - 4:30
# "Go" (Woodtick Mix) - 6:31
# "Go" (Soundtrack Mix) - 5:21
# "Go" (Original Mix) - 6:15

### German "The Ultimate Go"

# "Go" (Delirium Mix) - 6:08
# "Go" (Arpathoski Mix) - 6:05
# "Go" (Video Mix: The Original) - 3:38
# "Go" (Amphetamix Mix) - 5:34
# "Go" (In Dub Mix) - 7:21
# "Go" (Barracuda Mix) - 4:56

## Zdroj